… Тамаше а ю хIара буьйса... инзара а... цуьнца цхьаьна тешаме а... ЧIогIа собаре а ю буьйса... цуьнца цхьаьна гергара а... Хьайна ма-тов дагарадийца эвхьаза а ю... Мел дукха ахь шега гIайгIа ялхаярх, дIаяда, чекхъяла сих а ца ло... Цундела еккъа цхьана буьйсане далхадо ма-дарра... цкъа а цхьаьнгга а далхор доцург... Цуьнан боданечу бIаьргаш чохь ахь дуьйцучух дог кхардар а, хьан гIайгIанах лазам а, байттамал а ца го... цундела дуьйцу цуьнга дагара... Ткъа буьйса-м шен парталчу боларца текхаш ю... Цуьнга, чекхъяла бохуш, дехарш ас а ца до... Мелхо а, Iуьйрено и къахкорна кхоьру-кх... Дукха аьрха хуьлу и Iуьйре... шен къоналлех бIобоьлла хуьлу...